Diari Oficial de la Generalitat Valenciana


Sumari del DOGV 9304, del 23-03-2022 (2022/2079)

RESOLUCIÓ de 9 de març de 2022, de la Conselleria d'Educació, Cultura i Esport, per la qual es reconeix la Col·lecció Museogràfica Permanent de Sant Joan d'Alacant - Centre d'Interpretació de l'Horta Alacantina com a col·lecció museogràfica permanent de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9304

Data del DOGV
:   23-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2079


Data del document
:   09-03-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * museu

RESOLUCIÓ de 9 de març de 2022, de la Conselleria d'Educació, Cultura i Esport, per la qual es reconeix la Col·lecció Museogràfica Permanent de Sant Joan d'Alacant - Centre d'Interpretació de l'Horta Alacantina com a col·lecció museogràfica permanent de la Comunitat Valenciana. [2022/2079]  
Antecedents de fet  
Vist que l'Ajuntament de Sant Joan d'Alacant (Alacant) presenta una sol·licitud respecte del reconeixement de la Col·lecció Museogràfica Permanent de Sant Joan d'Alacant - Centre d'Interpretació de l'Horta Alacantina com a col·lecció museogràfica permanent de la Comunitat Valenciana.  
Vist que aquesta corporació municipal annexa a aquesta sol·licitud tota la documentació pertinent, consistent en:  
1. Acord plenari de l'Ajuntament de Sant Joan d'Alacant, pel qual s'aprova iniciar els tràmits administratius per al reconeixement oficial de la Col·lecció Museogràfica Permanent de Sant Joan d'Alacant - Centre d'Interpretació de l'Horta Alacantina.  
2. Informe tècnic sobre la naturalesa i l'entitat de la col·lecció.  
3. Inventari dels fons, segons model oficialment establit GV-MUSEIA.  
4. Informe emés per un arquitecte sobre l'adequació del local o edifici que conté els fons. Plànol i fotografies.  
5. Certificat sobre el personal que hi ha a càrrec de les exposicions.  
  
6. Certificat relatiu a l'horari d'obertura al públic.  
7. Certificat de les consignacions pressupostàries per al manteniment de l'exposició permanent.  
Vist l'informe favorable del Servei de Cultura i Esport de la Direcció Territorial d'Educació, Cultura i Esport d'Alacant, proposant el reconeixement com a Col·lecció Museogràfica Permanent de la Comunitat Valenciana, per reunir tots els requisits exigits legalment.  
  
  
Fonaments de dret  
Primer. Resulten aplicables els articles 68, 70 i 71 de la Llei 4/1998, d'11 de juny, del patrimoni cultural valencià, en què s'estableix la figura jurídica de col·lecció museogràfica permanent, la seua integració en el Sistema Valencià de Museus, i també la creació i el reconeixement de museus i col·leccions museogràfiques.  
Segon. La sol·licitud presentada correspon al que s'estipula en els articles 5, 6 i 7.2 de l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.  
Tercer. El conseller d'Educació, Cultura i Esport resulta competent per a resoldre el present expedient en virtut del que disposa la Llei 4/1998, d'11 de juny, del patrimoni cultural valencià; l'article 9 de l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana, i el Reglament orgànic i funcional de la Conselleria d'Educació, Cultura, i Esport, aprovat pel Decret 173/2020, de 30 d'octubre, del Consell de la Generalitat.  
  
En virtut de tot el que s'ha exposat, i a proposta de la Direcció General de Cultura i Patrimoni, resolc:  
  
Primer  
Reconéixer la Col·lecció Museogràfica Permanent de Sant Joan d'Alacant - Centre d'Interpretació de l'Horta Alacantina com a col·lecció museogràfica permanent de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del patrimoni cultural valencià, i en l'Ordre de 6 de febrer de 1991, de la Conselleria de Cultura, Educació i Ciència, la qual queda integrada en el Sistema Valencià de Museus.  
  
Segon  
Publicar la present resolució en el Diari Oficial de la Generalitat Valenciana.  
  
Tercer  
Segons el que disposa l'article 13 de l'ordre esmentada, la Conselleria d'Educació, Cultura i Esport podrà anul·lar el present reconeixement de col·lecció museogràfica permanent si es deixen de complir alguns dels requisits exigits en l'ordre.  
  
Contra aquesta resolució, que posa fi a la via administrativa, es podrà interposar recurs potestatiu de reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Cultura i Esport en el termini d'un mes comptador des de l'endemà de publicar-se.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de publicar-se.  
En el cas que el recurrent siga una administració pública, s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 9 de març de 2022.- El conseller d'Educació, Cultura i Esport: Vicent Marzà i Ibáñez.